Θα έχετε προσέξει πως τα τελευταία χρόνια η Google έχει επενδύσει το μέλλον της στις άμεσες απαντήσεις; Ένα πλήθος ερωτημάτων όπως "τι ώρα είναι" , "ποιός είναι ο πληθυσμός της Ελλάδας", "πόσο κάνει 7 φορές το 8" και πολλά άλλα πολύ πιο σύνθετα βρίσκονται απαντημένα στην σελίδα των αναζητήσεων. Για να γίνει το άρθρο σου answer box χρειάζεται μία μεθοδολογία που θα δούμε σε άλλο άρθρο και περιλαμβάνει και την εφαρμογή faq schema. Το faq schema δεν το χρειάζεστε μόνο για να κάνει η google κάποιο μέρος του post σας answer box (άλλωστε αυτό μπορεί να γίνει και χωρίς schema αν το "αποφασίσει" η google) . Μπορεί να εμφανίζεστε λίγο πιο κάτω απο την κορυφή της σελίδας αλλά με μορφή faq rich snippet (τις ερωτήσεις που γινονται expand και εμφανίζονται οι απαντήσεις). Η τελευταία "μόδα" στο blogging, είναι η δημιουργία άρθρων με συγκεκριμένη δομή, και σύμφωνα με τις απαιτήσεις των μηχανών αναζήτησης (schema) με σκοπό την απάντηση ερωτημάτων και προβολή τους στο σημείο μηδέν της google (κορυφή της σελίδας αναζητήσεων) πριν από τα οργανικά αποτελέσματα. Αυτό αν και με μια πρώτη ματιά μοιάζει να μην συμφέρει τον δημιουργό του άρθρου αφού ο χρήστης θα μάθει την απαντήση χωρίς να κάνει κλικ στο άρθρο, στην πραγματικότητα δημιουργεί μεγάλη επισκεψιμότητα αλλά και ανεβάζει την υπόληψη ενός brand όταν κατατασσεται ψηλά απαντώντας ερωτήματα και ξεχωρίζοντας.